

**REPUBLIKA HRVATSKA**

**SISAČKO – MOSLAVAČKA ŽUPANIJA**

**OSNOVNA ŠKOLA GLINA**

KLASA: 112-03/19-01/09

URBROJ: 2176-30-01-19-1

Glina, 27. kolovoza 2019.

Na temelju projekta ''Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III' 'u okviru Europskih strukturnih i investicijskih fondova, Operativni program “Učinkoviti ljudski potencijali 2014-2020.”, u cilju osiguravanja pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, ravnateljica Osnovne škole Glina raspisuje

**N A T J E Č A J**

**za popunjavanje radnog mjesta**

**- pomoćnik/ica u nastavi učenicima s teškoćama, 2 izvršitelja/ice, nepuno radno vrijeme – 20 sati tjedno, na određeno, do kraja nastavne godine 2019./2020.**

Na ovaj natječaj mogu se prijaviti osobe sa završenom srednjom, višom ili visokom stručnom spremom, izraženih sklonosti za rad s djecom s teškoćama u razvoju.

Kandidati/kinje koji ispunjavaju tražene uvjete dužni su uz zamolbu dostaviti:

1. životopis

2. presliku domovnice

3. presliku rodnog lista

4. presliku svjedodžbe ili diplome o završenom obrazovanju

5. presliku potvrde da protiv te osobe nije pokrenut kazneni postupak (ne stariju od 6 mjeseci)

6. presliku potvrde o završenoj edukaciji za program pomoćnika za učenike s teškoćama

7. potvrda o stažu Hrvatskog zavoda za mirovinsko osiguranje ili elektronski zapis o stažu (ne stariju od mjesec dana)

Pomoćnik u nastavi ne smije biti roditelj/skrbnik niti drugi član uže obitelji učenika kojem se pruža potpora.

Sukladno članku 13.stavku 2. Zakona o ravnopravnosti spolova (NN br. 82/08, 69/17), na natječaj se mogu javiti osobe oba spola.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja.

Osobe koje ostvaruju prednost pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17) dužne su prilikom prijave na javni natječaj dostaviti svu potrebnu dokumentaciju i dokaze koje navedeni Zakon propisuje.

Dokumentacija za svaku kategoriju je točno definirana na poveznici Ministarstva hrvatskih branitelja, a koja je niže objavljena i u samom natječaju.

<https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403>

Isprave se prilažu u neovjerenom presliku, a u svrhu utvrđivanja vjerodostojnosti dokumentacije kandidata koji je zadovoljio u postupku izvršit će se uvid u originalnu ili ovjerenu dokumentaciju, prije zaključivanja ugovora o radu.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje i navedenog projekta.

Natječaj se objavljuje na mrežnim stranicama škole te putem Hrvatskog zavoda za zapošljavanje.

Kandidati su u prijavi dužni navesti radno mjesto za koje podnose prijavu. Prijave s potrebnom dokumentacijom dostaviti na adresu: Osnovna škola Glina, Dr. Ante Starčevića 1, 44400 Glina s naznakom „Za natječaj – pomoćnik/ica u nastavi“.

Prijave se podnose u roku od 8 dana od dana objave oglasa. Kandidatom prijavljenim na javni natječaj smatrat će se samo osoba koja podnese pravovremenu i urednu prijavu te ispunjava formalne uvjete iz javnog natječaja.

O rezultatima natječaja kandidati će biti obaviješteni pisanim putem u zakonskom roku.

**Ravnateljica OŠ Glina:**

*Robertina Štajdohar*